ཞེས་བྱ་བའི་༼ཚིག་རྐང་དྲུག་༽རྫས་
འདི་དག་གི་རྟེན་འབྲེལ་གྱིས་དེའི་དུས་སུ་སློབ་མའི་ལུས་ལ་བགེགས་མི་འཇུག་ཅིང་།
དཔའ་བོ་དང་རྣལ་འབྱོར་མ་རྣམས་ཀྱིས་བྱིན་གྱིས་བརླབ་པ་ཡིན་པས། དེ་དག་བསྲེགས་
ཤིང་བདུག་པར་བྱའོ། །དེའི་དུས་སུ་སློབ་དཔོན་གྱིས་ལུས་ཀྱི་འདུག་སྟངས་རྐང་པ་
གཡོན་པ་བརྐྱང་ལ་བསྒྱིངས་པས་གནས་ལ། སེམས་ཀྱིས་སྙིང་གའི་ས་བོན་༼ཚཱུ་༽ གྱི་འོད་
ཟེར་གྱིས་ལྷ་སུམ་ཅུ་རྩ་བདུན་སྤྱན་དྲངས་ལ་སློབ་མའི་ལུས་ཀྱི་ཆ་ཤས་རྣམས་སུ་༼ ཁ་བ་
ཆེནཔོ༽ བབས་པར་༼ལྟར་ཐིམ་པར་༽ བསམ་པ་ནི་སྟོད་སྨད་བར་གསུམ་ལ་ཐུགས་གསུང་སྐུའི་
དཔའ་བོ་དང་རྣལ་འབྱོར་མ་རྣམས་ནག་པོ་དང་དམར་པོ་དང་དཀར་པོའི་རྣམ་པས་
བཞུགས་པར་བསམ། ཡང་ན་སློབ་དཔོན་གྱི་ལུས་ཀྱི་ལྷ་རྣམས་ལས་ལྷ་སོ་བདུན་འོད་
ཟེར་གྱི་རྣམ་པར་སྤྲོས་ཏེ། སློབ་མའི་ལུས་ཀྱི་ཆ་ཤས་རྣམས་སུ་ཐིམ་པར་བསམས་པ་ནི།
འཁོར་ལོ་གསུམ་བདག་ཁྲོ་བོ་བབས། །ཞེས་བྱ་བ་རྐང་པ་གཅིག་སྟེ། དེ་ནི་སློབ་དཔོན་
དང་སློབ་མ་གཉིས་ཀས་བསམ་པར་བྱའོ། །སྤྲོས་པ་ལ་དགའ་ན་ནག་པོའི་དཀྱིལ་འཁོར་
ཆོ་ག་ལྟར་རྐང་པ་དང་སྤྱི་བོར་རླུང་དང་། སུམ་མདོ་ལ་སོགས་པར་མེ་༼ནག་པོ་པའི་ཆོ་ག་ལྟར་
སྤྲོས་པ་ལ་དགའ་ན། སློབ་མ་ལྟར་བསམ་པའི་ལུས་ལ་འབྱུང་བའི་དཀྱིལ་འཁོར་དགོས་ཏེ་རྐང་པ་གཉིས་ཀྱི་འོག་ཏུ་རླུང་
གི་དཀྱིལ་འཁོར་གཡོ་བའི་བ་དན་དང་བཅས་པ་ལའང་བསམ། རྐང་མཐིལ་གཉིས་སུ་ཡི་གེ་བྷཻ་ལྗང་གུ་བསམ། སུམ་མདོ་
རཾ་ལས་མེའི་དཀྱིལ་འཁོར། སྙིང་ཁར་ས་ཡི་དཀྱིལ་འཁོར་གྲུ་བཞི་སེར་པོ། ཟུར་བཞི་ན་རྡོ་རྗེ་ཧཱུྃ་གིས་མཚན་པར་བསམ།
- 403 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
མགྲིན་པར་བཾ་ལས་ཆུའི་དཀྱིལ་འཁོར་ཟླུམ་པོ་བུམ་པས་མཚན་པ། སྤྱི་བོར་ཡཾ་ལས་རླུང་གི་དཀྱིལ་འཁོར་ཧས་མཚན་པ་
བསམ། རྐང་མཐིལ་གྱི་རླུང་གིས་ཛྙ་ཕུལ་དེས་སུམ་མདོའི་མེ་སྦར། དེས་སྙིང་ཁའི་ས་བསྲོས། དེས་མགྲིན་པའི་ཆུ་བསྐོལ།
དེས་རྐང་མཐིལ་གྱི་རླུང་དང་མེས་ནམ་མཁའ་ལ་འདེག། སྤྱི་བོའི་རླུང་གིས་མར་མནན་པར་བསམ། ནམ་མཁའ་ནས་
ལུས་ཀྱི་སྟོད་ཀྱི་ཆ་ལ་ཐུགས་ཀྱི་ཙཀྲ་སྔོན་པོ་རྣམས། བར་གྱི་ཆ་ལ་གསུང་གི་ཙཀྲ་དམར་པོ་རྣམས། སྨད་ཀྱི་ཆ་ལ་སྐུའི་
ཙཀྲ་དཀར་པོ་རྣམས་འཇུག་ཅིང་དེ་མ་ཡིན་པའི་དཔའ་བོ་དང་རྣལ་འབྱོར་མ་དཔག་ཏུ་མེད་པ་བ་སྤུའི་བུ་ག་ནས་
འཇུག་པར་བསམ་ཞིང་དབབ་བོ། །༽ ལ་སོགས་པའི་བསམ་གཏན་ཀྱང་འགལ་བ་མེད་དོ། །འདིར་
གཙོ་བོ་སྔ་མ་ཡིན་ནོ། །དེའི་ཚེ་ངག་ཏུ་ཡབ་ཡུམ་གྱི་སྙིང་པོ་དང་། ཉེ་སྙིང་གཉིས་སུ་མེད་
པའི་རྗེས་ལ། ཨོཾ་ཤྲི་བཛྲ་ཧེ་ཧེ་རུ་རུ་ཀཾ་ཧཱུྃ་ཧཱུྃ་ཕཊ། ཊུ་ཀི་ནི་ཛྭ་ལ་སཾ་བྷ་ར་སྭཱ་ཧཱ། ཨོྃ་བཛྲ་བཱེ་
རོ་ཙ་ཡེ་ཧཱུྃ་ཧཱུྃ་ཕཊ་སྭཱ་ཧཱ། ཏིཥྛ་མ་ཧཱ་ཀྲོ་དྷ་ཨཱ་བེ་ཤ་ཡ་ཧཱུྃ། ཤྲཱི་ཧེ་རུ་ཀཱ་ཡ་བིདྨ་ཧེ་བིདྱཱ་རཱ་
ཛཱ་ཡ་དྷཱི་མ་ཧེ་སྭཱ་ཧཱ། ཞེས་པ་བཟླ་ཞིང་གྲོགས་དང་བཅས་པས་རོལ་མོའི་སྒྲ་ཅུང་ཟད་
ཀྱང་བྱའོ། །དེ་ལྟར་བྱས་པས་སྐུ་བབས་པ་ནི་འཕར་བ་ལ་སོགས་པ། གསུང་བབས་པ་ནི་
སྔགས་སྨྲ་བ་ལ་སོགས་པ་དང་། ཐུགས་བབས་པ་ནི་མི་རྟོག་པ་སྐྱེའོ། །དེ་ལྟར་བབས་པ་
དང་། དེ་བརྟན་པར་བྱ་བའི་ཕྱིར་སྦྱི་བོར་རྡོ་རྗེ་བཞག་ལ་ཏིཥྛ་བཛྲ་ཞེས་བརྗོད་དོ། །གལ་
ཏེ་མ་བབས་ནའང་དང་པོ་བབས་པ་ཡིན་པས་འདི་གང་ཟག་དབངཔོ་རབ་ཀྱི་དབང་དུ་
བྱས་པས་བསྐྱར་བའི་ཆོ་ག་ནི་མི་དགོས་སོ། །ལས་དང་པོ་པ་ལ་ནི་མ་བབས་ན་བསྐྱར་
དགོས་ཏེ། ཡེ་ཤེས་བབས་པའི་ཏིང་ངེ་འཛིན་དཀྱིལ་འཁོར་དུ་གཞུག་པའི་ངོ་བོ་ཡིན་
པས། དེ་མ་སྐྱེས་ན་དབང་བསྐུར་དུ་མི་བཏུབ་པས་སོ། །བསྐྱར་ཡང་མ་བབས་ན་ནི་སྐལ་
བ་མེད་པས། དབང་བསྐུར་དུ་མི་བཏུབ་བོ། །དེ་ནས་ལུས་ཀྱི་དཀྱིལ་འཁོར་ལ་མེ་ཏོག་
དོར་དུ་གཞུག་སྟེ། སློབ་དཔོན་གྱིས་ངའི་ལུས་ལ་ལྷ་སོ་བདུན་རང་བཞིན་གྱིས་གནས་
པས་ལྟོས་པ་མེད་པར་དོར་ཅིག་ཅེས་བརྗོད་ལ། སློབ་མས་ངག་ཏུ་ཨོཾ་པྲ་ཏཱིཙྪ་བཛྲ་ཧོ་
- 404 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང༌།
ཞེས་བརྗོད་དེ། ལྟོས་པ་མེད་པར་དོར་བའམ། ཡང་ན་དབང་བསྐུར་བའི་མེ་ཏོག་གང་ལ་
ཕོག་པ་དེ་ལ་བཞག་པར་མོས་ཏེ། སློབ་དཔོན་གྱིས་རང་གི་ལུས་ཀྱི་གནས་གང་ཡིན་པར་
གཞག་པ་ཙམ་བྱ་གསུང་། སློབ་དཔོན་གྱི་སྙིང་ཀའི་གཙོ་བོ་དབུའི་གཙུག་ཏོར་ལ་བཞག་
པར་མོས་པ་བྱའོ། །དེ་ནས་ཨོཾ་པྲ་ཏི་གྲྀཧྞ་སྭ་མི་མཾ་ས་ཏྭ་མ་ཧཱ་བ་ལ། ཞེས་བརྗོད་ལ་སླར་
སློབ་མའི་རྣ་ལྟག་གཡས་པར་བཞག་ལ། ཧེ་རུ་ཀ་དཔལ་དེང་ཁྱོད་ཀྱི། །མིག་འབྱེད་པར་
ནི་བརྩོན་པར་མཛད། །ཕྱེ་བས་ཐམས་ཅད་མཐོང་གྱུར་པ། །རྡོ་རྗེའི་མིག་ནི་བླ་ན་མེད།
།ཨོཾ་བཛྲ་ནྭེ་ཏྲ་ཨ་བ་ཧ་ར་བ་ཊ་ལཾ་ཧྲི། ཞེས་བརྗོད་ལ་གདོང་གཡོགས་དབྱེ་བ་བྱའོ། །དེ་
ནས་ལུས་ཀྱི་དཀྱིལ་འཁོར་བསྟན་ཏེ། སློབ་དཔོན་གྱི་ངག་ཏུ། རང་བཞིན་གྱིས་ནི་དག་
པའི་བདག །ལུས་ནི་རང་བཞིན་དྲི་མ་མེད། །དཔའ་བོ་དཔའ་མོ་དབང་མོའི་གནས། །
དཀྱིལ་འཁོར་ལ་ནི་བུ་ཁྱོད་ལྟོས། །དེ་ནས་གནས་དང་ཉེ་གནས་སོགས། །བདག་ཉིད་
དཀྱིལ་འཁོར་ལུས་དཀྱིལ་འཁོར། །ལ་གནས་བྱང་ཆུབ་ཕྱོགས་ཀྱི་ཆོས། །སུམ་ཅུ་རྩ་
བདུན་རང་བཞིན་ཏེ། །རྩ་ནི་སུམ་ཅུ་རྩ་བདུན་པོ། །ལྷའི་འཁོར་ལོ་དཀྱིལ་འཁོར་ལ། །
དཔལ་ནི་ཧེ་རུ་ཀ་ཡིན་ནོ། །ཡན་ལག་ཡན་ལག་ཉེར་བསྟན་བྱ། །ཞེས་བྱ་བ་བརྗོད་ཅིང་
དེའི་དོན་རྒྱས་པར་བཤད་པར་བྱ་སྟེ། འདི་ལྟར་སྙིང་ག་ན་བཅོམ་ལྡན་འདས་དཔལ་
ཧེ་རུ་ཀ་བཞུགས་སོ་ཞེས་བྱ་བ་ནས་བརྩམས་ཏེ། པུས་མོ་ཀུ་ལུ་ཏར་རྡོ་རྗེ་སེམས་པ་
དང་བརྩོན་འགྲུས་ཆེན་མོ་ཞེས་བྱ་བའི་བར་དང་། སྙིང་ཀའི་ཆོས་འཁོར་གྱི་འདབ་མ་
བརྒྱད་ལ་སྒོ་མཚམས་མ་བརྒྱད་གནས་ཏེ། །བདག་གི་ལུས་ལ་བྱང་ཆུབ་ཀྱི་ཕྱོགས་ཀྱི་
ཆོས་སུམ་ཅུ་རྩ་བདུན་གྱི་རང་བཞིན་རྩ་སུམ་ཅུ་རྩ་བདུན་གནས་པ་ལྷ་སོ་བདུན་༼ ཕྱིའི་
ངོ་བོ་༽ རང་བཞིན་གྱིས་གནས་པ་ཡིན་ཏེ། འདི་དག་གནས་སུ་རྣལ་འབྱོར་མ། །རྩ་
གཟུགས་མཛེས་པས་ཡང་དག་གནས། །ཞེས་གསུངས་པ་ཡིན་ནོ། །བརྟེན་པ་ལྷ་དང་
- 405 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
རྟེན་གཞལ་ཡས་ཁང་རྐང་མཐིལ་ནས་རྩོམ་ཆེན་རླུང་ཞེས་བྱ་བ་ནས་བརྩམས་ཏེ་ལྕེ་
དང་མཆུ་འདོད་པའི་ཡོན་ཏན་ལ་སོགས་པ་ལུས་ཀྱི་ཆ་ཤས་དཀྱིལ་འཁོར་གྱི་བརྒྱན་གྱི་
བར་རྟེན་པ་ཡང་རང་བཞིན་གྱིས་གནས་པར་བཤད་དེ། རྒྱས་པར་མངོན་པར་རྟོགས་
པ་བཞིན་བཤད་ལ། ཡིད་ཆེས་པའི་ཡན་ལག་ཏུ་ཐམས་ཅད་མཁྱེན་པའི་ལུང་དང་
ཡང་སྦྱར་སྟེ་བསྟན་ལ། དེ་ལྟར་ང་ལ་ཡོད་པ་བཞིན་ཁྱེད་རང་ལ་ཡང་ཡོད་པས་དེ
ལྟར་ཤེས་པར་གྱིས་ཤིག་ཅེས་བསྒོ་སྟེ། དཀྱིལ་འཁོར་དུ་གཞུག་པའི་ཆོ་གའོ།། །།
ད་ནི་དབང་བསྐུར་བའི་ཕྱིར་མཎྜལ་དང་ཕྱག་དང་དབང་བསྐུར་བའི་ཡོན་ཕུལ་ཏེ།
ཆོས་བདེན་༼པའི་༽ བདག་ཉིད་༼ཡོན་ཏན་གྱི་ཆོས་༽ བསམ་མི་ཁྱབ༼འབྱུང་བའི་གནས་༽། །བདག་
ལ་དབང་ནི་བསྐུར་བར་མཛོད། །ཅེས་བྱ་བ་རྐང་པ་གཉིས་ཀྱིས་སློབ་དཔོན་ལ་ལན་
གསུམ་དུ་གསོལ་བ་བཏབ་པའི་རྗེས་ལ་འོག་ནས་འབྱུང་བའི། ཡི་གེ་ཉི་ཤུ་གཉིས་
སྔགས་ཀྱིས། །སྔགས་ཀྱི་དབང་བསྐུར་དེ་ནས་སྦྱིན། །ཞེས་རྐང་པ་གཉིས་དེ་ནས་སྦྱིན་
འདིར་སྦྱར་ཏེ། མེ་ཏོག་ཕྲེང་བའམ་སྔགས་ཀྱི་དབང་བསྐུར་བ་སྦྱིན་པར་བྱ་སྟེ། སྔར་གྱི་
མེ་ཏོག་ཕྲེང་བ་དེ་ཐལ་མོའི་བར་དུ་འཛིན་དུ་བཅུག་ལ།
།བླ་མའི་རྗེས་སུ་སྙིང་པོའི་
སྔགས་ལན་གསུམ་བཟླས་ལ་མེ་ཏོག་ཕྲེང་བ་དེ་དྲིན་ལན་བསབ་པའི་ཚུལ་དུ་སྔར་གྱི་
གང་ལ་བབས་པའི་དེའི་སྤྱི་བོར་བབས་པར་མོས་ཤིག ཅེས་བསྒོ་ལ། སློབ་མས། བཅོམ་
ལྡན་བདག་ལ་སྩལ་ལགས་ཀྱིས། བཅོམ་ལྡན་བདག་ལ་བྱིན་གྱིས་རློབས། ཞེས་ལན་གསུམ་
བསྒོ བླ་མས་མེ་ཏོག་ཕྲེང་བ་དེ་བླངས་ལ། བཅོམ་ལྡན་འདི་ལ་སྩལ་ལགས་ཀྱིས། །བཅོམ་
ལྡན་འདི་ལ་བྱིན་གྱིས་རློབས། །ཞེས་བརྗོད་ལ། མེ་ཏོག་ཕྲེང་བ་དེ་སླར་སློབ་མ་ལ་བྱིན་
ཏེ། དེའི་རིགས་དང་རྗེས་སུ་མཐུན་པའི་ཕྱིར་འཛིན་དུ་གཞུག་སྟེ། དེས་ནི་སྔགས་ཀྱི་
ལུང་ཐམས་ཅད་ཐོབ་པར་འགྱུར་རོ། །ཞེས་བརྗོད་དེ། མེ་ཏོག་ཕྲེང་བའི་དབང་ངོ་། །
- 406 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང༌།
ད་ནི་རིག་པའི་དབང་ལྔ་ལས། དང་པོ་ཆུའི་དབང་ནི། རྣམ་རྒྱལ་དང་། ལས་ཐམས་
ཅད་པའི་བུམ་པ་བླངས་ལ། བཀྲ་ཤིས་ཀྱི་ཚིགས་སུ་བཅད་པ་བརྗོད་དེ། དེ་ནས་ཆུ་ཐོད་
པའི་ནང་དུ་བླུགས་པའམ། བུམ་པ་དེ་ཉིད་མཎྜལ་ལ་སོགས་པའི་སྟེང་དུ་བཞག་པར་བྱའོ།
།དེ་ནས་སྭ་བྷ་ཝའི་སྔགས་ཀྱིས་བདག་དང་དབང་རྫས་དང་སློབ་མ་དང་གསུམ་ཀ་སྟོང་
པར་བསམས་ལ། དེའི་ངང་ལས་ཟླ་བ་སྟེང་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ། དེ་ཡོངས་
སུ་གྱུར་པ་ལས་མི་བསྐྱོད་པ་ཞལ་གཅིག་ཕྱག་གཉིས་པ། གཡས་རྡོ་རྗེ་དང་བཅས་པའི་ས་
ནོན། གཡོན་དྲིལ་བུ་དང་བཅས་པའི་ཆོས་གོས་བཟུང་བའམ། རུས་པའི་རྒྱན་དྲུག་དང་
ལྡན་པ། རྡོ་རྗེ་སྐྱིལ་ཀྲུང་གིས་བཞུག་པ་བསམས་ལ། དབང་རྫས་ཀྱི་ལྷ་༼མི་བསྐྱོད་པ་༽ དེ་
ཡོངས་སུ་གྱུར་པ་ལས་དེའི་རང་བཞིན་ཅན་གྱི་ཆུར་བསམ་པར་བྱའོ། །
སློབ་མས་ནི་བདག་ཉིད་༼གཅིག་པུ་༽ དེ་ལྟར་བསམ། སློབ་དཔོན་གྱིས་གསུམ་ཀར་
བསམས་པར་བྱའོ། །དེ་བཞིན་འོག་མ་རྣམས་ལའང་དེས་བསྒྲེའོ། །དེ་ནས་སློབ་དཔོན་གྱི་
སྙིང་གའི་ཧཱུྃ་གི་འོད་ཀྱིས་༼དབང་བ་སྐུར་གྱི་ལྷ་༽ དེ་བཞིན་གཤེགས་པ་ཐམས་ཅད་སྤྱན་དྲངས་
ཏེ། དེ་དག་གི་ཐུགས་ཀ་ནས་༼ལས་ཀྱི་༽ སྒོ་མཚམས་མ་བརྒྱད་བྱོན་ཏེ་དབང་བསྐུར་བར་སློབ་
དཔོན་གཉིས་ཀས་བསམས་ཏེ། འདིའང་འོག་མ་རྣམས་ལ་བསྒྲེའོ། །དེ་ལྟར་ཏིང་ངེ་འཛིན་
གྱིས་བསམས་ལ། དངོས་སུ་སློབ་དཔོན་གྱིས་རབ་མཆོག་ཆུ་སྟེ་ཞེས་༼པར་༽ ཏེ། རྣམ་པར་
རྒྱལ་བའི་བུམ་པ་བླངས་ལ། སློབ་མའི་སྤྱི་བོ་ནས་བུམ་པའི་ཆུས་གཏོར་ཞིང་། ངག་ཏུ།
ཨོཾ་ཙཀྲ་བཱི་ར་སྟི་ཨ་བྷི་ཥིཉྩ་མི། ཞེས་པའི་རྗེས་ལ། ཨོཾ་ཀཱ་ཀཱ་སྱ་ཧུ་ལཱུ་ཀཱ་སྱ་ཤྭ་ན་སྱ་སཱུ་ཀ་
རཱ་སྱ། ཡ་མ་དཱ་དྷཱི་ཡ་མ་དཱུ་ཏཱི་ཡ་མ་དཾཥྚི་ནཱི་ཡ་མ་མ་ཐ་ནཱི་ཡེ། བཛཱི་བྷ་ཝ་ཨ་བྷི་ཥིཉྩ།
ཞེས་བརྗོད་ཅིང་དབང་བསྐུར་ཏེ་ཕྱིའི་དབང་ངོ་། །ནང་གི་དབང་ནི་ཡེ་ཤེས་སེམས་དཔའི་
རང་བཞིན་གྱིས་ཞེས་པ་ལ་སོགས་ཏེ། སྔར་གྱི་དེ་བཞིན་གཤེགས་པ་རྣམས་མི་བསྐྱོད་
- 407 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
པའི་རྣམ་པར་གྱུར་ཏེ། སློབ་མའི་སྤྱི་བོར་ཟླ་བ་ལ་སྣ་ཚོགས་རྡོ་རྗེ་བསམས་ལ་དེའི་ལྟེ་
བ༼འི་བུ་ག་༽ ནས་ཐིམ་པས་ལུས་ཐམས་ཅད་༼རྡུལ་ཕྲ་རབ་ཀྱིས་གང་༽ མི་བསྐྱོད་པའི་རང་བཞིན་
དུ་གྱུར་པར་གཉིས་ཀས་བསམས་ཏེ་མཆོད་པ་ལྔས་སློབ་མ་ལ་མཆོད་པ་དོན་ལྔའི་རྟོགས་
པ་བསྐྱེད་དེ། དབང་ལས་ཆུའི་དབང་ངོ་། །ཕུང་པོ་ལྔ་ལས་རྣམ་ཤེས་དག སྤང་བྱ་ཞེ་
སྡང་སྤངས།
ཐོབ་བྱ་དེ་བཞིན་གཤེགས་པ་མི་བསྐྱོད་པའི་སྐུའི་ངོ་བོར་བྱིན་གྱིས
བརླབས། ཡེ་ཤེས་ལྔ་ལས་ཆོས་ཀྱི་དབྱིངས་ཀྱི་ཡེ་ཤེས་ཀྱི་བགས་ཆགས་དངས་བོན་རྒྱུད་
ལ་བཞག་གོ །ཞེས་བརྗོད་པར་བྱའོ། །དེ་ནས་བྲིས་པ་ལ་སོགས་པའི་དབུ་རྒྱན་ཡང་།
ཅེས་པ་སྟོང་པའི་ངང་ལས་ཟླ་བའི་སྟེང་དུ་ཨཱོྃ་ལས་རིན་པོ་ཆེ་ཨཱོྃ་གིས་མཚན་པ། དེ་
ལས་རྡོ་རྗེ་ཉི་མ་སེར་པོ་རིན་པོ་ཆེ་དང་དེས་ཡུ་བ་བྱས་པའི་དྲིལ་བུ་འཛིན་པ་ཞལ་གཅིག་
ཕྱག་གཉིས་པ་རྡོ་རྗེ་སྐྱིལ་ཀྲུངས་སུ་ཐམས་ཅད་འདྲའོ། །དེ་ཡོངས་སུ་གྱུར་པ་ལས་དབུ་
རྒྱན་ནོ། །དེ་ནས་ཡང་འོད་ཟེར་གྱིས་སྤྱན་དྲངས་པའི་དེ་བཞིན་གཤེགས་པ་རྣམས་ཀྱི་
ཐུགས་ཀ་ནས་སྒོ་མཚམས་མ་བརྒྱད་བྱོན་ཏེ། དབུ་རྒྱན་འཇོག་པར་བསམས་ལ། དངོས་
སུ་སློབ་དཔོན་གྱིས། ཨོཾ་སརྦ་བུདྡྷ་ཌཱ་ཀི་ནཱི་ཡེ་བཛྲ་ཝཎ་ནཱི་ཡེ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཞེས་
པའི་སྔགས་དང་། སྔགས་གཞན་སྔར་བསྟན་པའི་སྒོ་མཚམས་མ་བརྒྱད་ཀྱི་སྔགས་ཀྱང་
བརྗོད་ཅིང་དབུ་རྒྱན་མགོར་བཞག་གོ །ཡང་དེ་དག་བུམ་པའི་དབང་ཆུས་ཀྱང་དབང
བསྐུར་བ་བསམ་ལ། དངོས་སུ་སློབ་དཔོན་གྱི་བུམ་ཆུས་གཏོར་ཞིང་སྔར་གྱི་སྔགས་ཀྱང་
བཟླའོ། །ཕྱིའི་དབང་ངོ་། །ཡང་དེ་བཞིན་གཤེགས་པ་རྣམས་༼སྤྱན་དྲངས་པས་༽ རིན་འབྱུང་
དུ་གྱུར་ཏེ། སློབ་མའི་སྤྱི་བོར་ཟླ་བའི་སྟེང་སྣ་ཚོགས་རྡོ་རྗེའི་བུ་ག་ནས་བསྟིམས་པས།
ལུས་ཐམས་ཅད་རིན་འབྱུང་གི་རང་བཞིན་དུ་གྱུར་པར་གཉིས་ཀས་བསམས་ལ༼ནང་གི
དབང་ངོ་། །༽། དེ་ནས་སློབ་མ་ལ་མཆོད་པ་ལྔས་མཆོད་དེ། དབང་ལས་ཅོད་པན། ཕུང་པོ་
- 408 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་།
ལས་ཚོར་བ་དག ཉོན་མོངས་པ་ལས་སེར་སྣ་སྤངས། ཏ་ཐ་ལྔ་ལས་རིན་འབྱུང་དུ་བྱིན་
གྱིས་བརླབས། ཡེ་ཤེས་ལྔ་ལས་མཉམ་པ་ཉིད་ཀྱི་ཡེ་ཤེས་ཀྱི་ས་བོན་རྒྱུད་ལ་བཞག་གོ
།ཞེས་བརྗོད་དོ། །རྡོ་རྗེའི་དབང་ནི་སྟོང་པའི་ངང་ལས་ཛོ་ལས་པདྨ་ཛཱི་གིས་མཚན་པ་
དེ་ལས་སྣང་བ་མཐའ་ཡས་པདྨ་དང་དེས་ཡུ་བ་བྱས་པའི་དྲིལ་བུ་འཛིན་པ་སྐུ་མདོག་
དམར་པོ་བསམ་༼དབ